<classify> Jeshi la Polisi mkoani Pwani linamtafuta dereva aliyefahamika kwa jina la Moshi Ramadhan Malinganya mkazi wa Kisarawe kwa tuhuma za kukutwa akiendesha gari likiwa na bangi puli 193.Aidha kwenye gari hilo kwenye buti kulikuwa na ndoo mbili za lita 10 zenye bangi na kiroba kidogo kikiwa na mbegu za bangi kilo mbili.Kamanda wa Polisi mkoani Pwani Jonathan Shana amesema, mtuhumiwa alitoroka baada ya gari alilokuwa akiendesha kupinduka akiwa anawakimbia polisi.Kamanda Shana amesema mjini Kisarawe kuwa tukio hilo lilitokea Agosti 21 saa 3:30 usiku eneo la shule ya sekondari Minaki.Mtuhumiwa alikua anaendesha gari namba T 801 AAF aina ya Toyota Mark 2.Tukiwa kwenye doria tulipata taarifa toka kwa wasamaria wema juu ya gari hilo kusafirisha bangi kutoka kijiji cha Gwata kwenda Mombasa jijini Dar es Salaam tuliweka mtego eneo la mnara wa TBC lakini tuliposimamisha hakusimama, amesema Shana.Amewaeleza waandishi wa habari kuwa, Polisi walimkimbiza lakini walikuta gari hilo likiwa limepinduka huku dereva huyo akiwa amelitelekeza.Vitu vingine vilivyokutwa kwenye gari hilo ni namba za magari mbili moja ni T 321 AJH na TZH 7255 jambo linalo ashiria kuwa mtuhumiwa alikuwa akibadilisha namba hizo wakati wa matukio ya biashara haramu ya dawa za kulevya,amesema Kamanda Shana.Amesema, wamemkamata mmiliki wa gari hilo Majaliwa Salehe kwa ajili ya mahojiano zaidi kuhusu tukio hilo na wamemtaka dereva huyo kujisalimisha.Tutaiomba mahakama kutaifisha gari hilo kwa mujibu wa sheria ili kukabiliana na watu wanaojihusisha uuzaji wa dawa za kulevya, amesema Kamanda Shana.  <topic>: KITAIFA 